NORAKSTS

|  |  |
| --- | --- |
| 24.04.2025. | Nr.5/5 |

**GROZĪJUMS**

**JELGAVAS VALSTSPILSĒTAS PAŠVALDĪBAS DOMES**

**2023. GADA 27. APRĪĻA LĒMUMĀ NR.4/11**

**“AMATI, KURUS VEICOT AMATPERSONAS (DARBINIEKI) IR PAKĻAUTAS REĀLAM DZĪVĪBAS VAI VESELĪBAS APDRAUDĒJUMAM (RISKAM)”**

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Atbilstoši Jelgavas valstspilsētas pašvaldības iestādē “Jelgavas sociālo lietu pārvalde” veiktajām strukturālajām izmaiņām, kā arī atkārtoti veiktajam darba riska novērtējumam, saskaņā ar Valsts un pašvaldību institūciju amatpersonu un darbinieku atlīdzības likuma 37. panta pirmo un ceturto daļu, Jelgavas valstspilsētas pašvaldības domes 22.12.2022. lēmuma Nr.18/29 “Nolikuma “Jelgavas valstspilsētas pašvaldības domes deputātu un pašvaldības darbinieku atlīdzības kārtība” apstiprināšana” 8.3.1. apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izteikt Jelgavas valstspilsētas pašvaldības domes 2023. gada 27. aprīļa lēmuma Nr.4/11 “Amati, kurus veicot amatpersonas (darbinieki) ir pakļautas reālam dzīvības vai veselības apdraudējumam (riskam)” 1.3. punktu šādā redakcijā:

“1.3. **Jelgavas valstspilsētas pašvaldības iestādē “Jelgavas sociālo lietu pārvalde”**:

* + 1. Pārvaldes vadītājs;
    2. Pārvaldes vadītāja vietnieks (tai skaitā administratīvajos jautājumos, pamatdarbības jautājumos, sociālo pakalpojumu nodrošināšanas jautājumos);
    3. Nodaļas vadītājs;
    4. Dienas centra “Integra” un dienas centra “Harmonija” vadītājs;
    5. Grupu dzīvokļu un Naktspatversmes vadītājs;
    6. Krīzes centra un Sociālo pakalpojumu centra bērniem vadītājs;
    7. Sociālais darbinieks (tai skaitā vecākais sociālais darbinieks, vecākais sociālais darbinieks darbam ar ģimeni un bērniem, sociālais darbinieks darbam ar ģimeni un bērniem, sociālais darbinieks darbam ar personām ar funkcionāliem traucējumiem, sociālais darbinieks darbam ar personām ar atkarības problēmām, sociālais darbinieks – konsultants);
    8. Psihologs;
    9. Vecākais speciālists veselības veicināšanas jautājumos;
    10. Vecākais speciālists veselības aprūpes pieejamības jautājumos;
    11. Sociālās palīdzības organizators;
    12. Klientu konsultants;
    13. Speciālists asistenta pakalpojuma nodrošināšanas jautājumos;
    14. Speciālists specializētā autotransporta pakalpojuma nodrošināšanas jautājumos;
    15. Sociālais rehabilitētājs;
    16. Sociālais aprūpētājs;
    17. Sociālais audzinātājs;
    18. Sociālais mentors;
    19. Saimniecības pārzinis;
    20. Automobiļa vadītājs;
    21. Aprūpētājs (tai skaitā aprūpētājs – aizgādnis, aprūpētājs – klientu pavadonis, dežurants – aprūpētājs, bērnu aprūpētājs).”

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. aprīlī